คุณสมบัติเด่นของอิฐขาว
• กันเสียงได้ดีเยี่ยม
ผนังที่มีความหนาแน่นสูงจะช่วยในการป้องกันเสียงรบกวนจากภายนอก อิฐขาวเป็นอิฐที่มีความหนาแน่นสูงถึง 1600 กก./ m3 ซึ่งสูงกว่าอิฐมวลเบา 2-3 เท่าตัว ดังนั้นจึงสามารถช่วยในการปกป้องเสียงรบกวนจากภายนอกได้ดีมาก จากผลการทดสอบผนังอิฐขาวที่ฉาบ แล้วจะสามารถกัน เสียงได้ 44 dB

• รับน้ำหนักได้มาก
จากผลการทดสอบของคณะวิศวกรรมศาสตร์จุฬาลงกรณ์มหาวิทยาลัยถึงอัตราในการรับ แรงอัดนั้น อิฐขาวมีหน่วยกำลังรับแรงอัดมากกว่า 160 กก./ซม2 หรือมากกว่า 26 ตัน/ก้อน ซึ่งอิฐมอญรับได้เพียง 40 กก./ซม2 และอิฐมวลเบาเพียง 50 กก./ซม2

• แข็งแกร่ง ไม่แตกหักง่าย
อิฐขาวผ่านการผลิตโดยเครื่องปั๊มที่มีแรงอัดมากถึง 550 ตัน จากนั้นอิฐจะถูกนำเข้าเตาอบไอน้ำที่มีความดันอยู่ระหว่าง 10-16 bar นานประมาณ 8 -10 ชั่วโมง อิฐขาวทุกก้อนจึงมีความแข็งแกร่ง ทนทาน นั่นจึงทำให้เปอร์เซ็นการแตกหักและสูญเสียของอิฐขาวมีน้อยมาก

• ป้องกันไฟได้ดี
จากผลการทดสอบของคณะวิศวกรรมศาสตร์จุฬาลงกรณ์มหาวิทยาลัยถึงอัตราการทนไฟของ อิฐขาว อิฐขาวมีความมั่นคงในการทนไฟถึง 240 นาที ซึ่งมากกว่าอิฐมอญถึง 1 เท่าตัว
